ཨི་ཊ་ལི་ནས་ཡིན་པའི་ཀླད་རྩའི་གཤག་བཅོས་སྨན་པ་གྲགས་ཅན་སེར་གྷི་ཡོ་ཡིས་ཉེ་སྔོན་གསལ་བསྒྲགས་སྔོན་སོང་ལྟར་ཉིན་ཤས་སྔོན་བསྐྱར་དུ་ཡོངས་ཁྱབ་གསར་འགོད་གསལ་བསྒྲགས་སྤེལ་གསལ།ཁོང་གིས་མི་མགོ་བརྗེ་རྒྱུའི་གཤག་བཅོས་ཀྱི་སྟ་གོན་དེ་བཞིན་མི་རོའི་ཐོག་ཏུ་བྱས་ཟིན་ཞིང་།དེ་ནི་འཛམ་གླིང་ལོ་རྒྱུས་ཁྲོད་ཀྱི་ཆེས་ཐོག་མར་མི་རོའི་ཐོག་ཏུ་མི་མགོ་བརྗེ་རྒྱུའི་གཤག་བཅོས་ཀྱི་ཚོད་ལྟ་བྱས་པ་དེ་ཉིད་ཆགས་ཀྱི་ཡོད་འདུགཁོང་གིས་བརྗོད་གསལ།བརྒྱུད་རིམ་དེའི་ཁྲོད་མགོ་དང་གཟུགས་པོའི་གཙོ་གནད་དུ་ཁེལ་བའི་ཀླད་རྩའི་མཐུད་མཚམས་ཡོངས་སུ་ལེགས་གྲུབ་བྱུང་བ་དང་།གཟུགས་པོའི་ཁྲག་རྩ་ཁྱོན་ཡོངས་ནས་འབྲེལ་མཐུད་ཐུབ་པ།དེ་བཞིན་གཟུགས་པོའི་རྩ་དཀར་ཡོངས་སུ་བདེ་བླགས་ངང་མཐུད་ཐུབ་པ་བྱུང་ཡོད།དེ་ལྟར་ན་ད་ལྟའི་ཆར་མི་མགོ་བརྗེ་རྒྱུའི་གཤག་བཅོས་དངོས་བྱ་ཆོག་པ་ཞིག་རེད།ཅེས་བརྗོད།